**דייגו מאטוס ריביירו** (בפורטוגזית: **Diogo Matos Ribeiro**; נולד ב-27 באוקטובר 2004) הוא שחיין פורטוגזי, אלוף העולם (דוחה 2024), סגן אלוף העולם (פוקואוקה 2023), זוכה מדליית ארד באליפות אירופה (רומא 2022), אלוף עולם לנוער (לימה 2022) ושיאן עולם לנוער במשחה ל-50 מטר פרפר. נוסף לכך הוא אלוף עולם לנוער במשחה ל-50 מטר חופשי ובמשחה ל-100 מטר פרפר.

לריביירו קעקוע של מגן דוד באזור הקדמי של כתף ימין.

ביוגרפיה
--------

ריביירו נולד וגדל בקוימברה. הוא התאמן בקבוצת בנפיקה ליסבון בהדרכתו של אנדרה וכיום בהדרכתו של אלברטו סילבה מברזיל.

### 2022

במשחקי הים התיכון שנערכו באוראן, אלג'יריה בתחילת יולי 2022 הוא זכה בשתי מדליות, זהב וכסף. מדליית זהב במשחה ל-50 מטר פרפר בשיא משחקים חדש של 23.38 שניות, לפני מטאו ריוולטה מאיטליה (23.59 שניות) וכריסטיאן גולומייב מיוון (23.61 שניות) ומדליית כסף במשחה ל-100 מטר חופשי בתוצאה של 49.02 שניות, שתי מאיות השנייה אחרי פיליפו מיי מאיטליה (49.00 שניות). נוסף לכך, הוא סיים במקום חמישי במשחה ל-50 מטר חופשי בתוצאה של 22.40 שניות.

#### מדליית ארד באליפות אירופה

באליפות אירופה שנערכה ברומא באוגוסט אותה שנה הוא זכה במדליית ארד במשחה ל-50 מטר פרפר בשיא לאומי חדש של 23.07 שניות, אחרי תומאס צ'קון מאיטליה (22.89 שניות) ומקסים גרוסה מצרפת (22.97 שניות). כבר בשלב המוקדמות הוא קבע שיא לאומי חדש של 23.24 שניות, אותו שיפר בשלב חצי הגמר והעמיד אותו על תוצאה של 23.18 שניות. הוא סיים במקום שמיני במשחה ל-100 מטר פרפר בתוצאה של 52.28 שניות, בשלב חצי הגמר קבע שיא לאומי חדש של 51.61 שניות ועלה חמישי למשחה הגמר. נוסף לכך, הוא סיים במקום תשיעי במשחה ל-100 מטר חופשי בשיא לאומי חדש של 48.52 שניות ובמקום 11 ביחד עם מירון חירותי מישראל בתוצאה של 22.07 שניות.

#### אלוף ושיאן עולם לנוער

כשלושה שבועות לאחר מכן, באליפות העולם לנוער שנערכה בלימה, פרו בתחילת ספטמבר אותה שנה הוא זכה ב-3 מדליות זהב, במשחה ל-50 מטר חופשי בשיא אישי חדש של 21.92 שניות, במשחה ל-50 מטר פרפר בשיא לאומי ובשיא עולם לנוער חדש של 22.96 שניות, שיפור לשיא בן השנתיים של אנדריי מינקוב מרוסיה (23.05 שניות) ובמשחה ל-100 מטר פרפר בתוצאה של 52.03 שניות.

### 2023

#### סגן אלוף עולם

באליפות העולם שנערכה בפוקואוקה, יפן ביולי 2023 הוא זכה במדליית כסף במשחה ל-50 מטר פרפר בשיא לאומי חדש של 22.80 שניות, אחרי תומאס צ'קון מאיטליה שקבע שיא לאומי חדש של 22.68 שניות ולפני מקסים גרוסה מצרפת (22.82 שניות). נוסף לכך, הוא סיים במקום 13 במשחה ל-100 מטר פרפר בתוצאה של 51.54 שניות ובמקום 16 במשחה שליים 4x100 מטר מעורב בשיא לאומי חדש של 3:35.63 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 51.76 שניות.

### 2024

#### אלוף עולם

באליפות העולם שנערכה בדוחה, קטר בפברואר זכה במדליית זהב במשחה ל-50 מטר פרפר בתוצאה של 22.97 שניות, לפני מייקל אנדרו מארצות הברית (23.07 שניות) וקמרון מקאבוי מאוסטרליה (23.08 שניות) ובכך היה לשחיין הראשון מפורטוגל שזכה במדליית זהב באליפות העולם.

שיאים אישיים
------------

### בריכה אולימפית

* 50 מטר חופשי: 21.87 שניות (2023), **שיא פורטוגל**
* 100 מטר חופשי: 47.98 שניות (2023), **שיא פורטוגל**
* 50 מטר פרפר: 22.80 שניות (2023), **שיא פורטוגל**
* 100 מטר פרפר: 51.45 שניות (2023), **שיא פורטוגל**

### בריכת 25 מטר

* 50 מטר חופשי: 21.87 שניות (2022)
* 100 מטר חופשי: 46.65 שניות (2022), **שיא פורטוגל**

ראו גם
------

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

ויקישיתוף מדיה וקבצים בנושא **דייגו ריביירו** בוויקישיתוף

* דייגו ריביירו, באתר Swimrankings

הערות שוליים
------------

1. ↑  עם קעקוע של מגן דוד: השחיין שעשה היסטוריה באליפות העולם, באתר ynet ‏, 12 בפברואר 2024

| אלופי עולם בשחייה – משחה ל-50 מטר פרפר (גברים) |
| --- |
| 

|  |  |
| --- | --- |
| 2001: ג'ף היוגיל אוסטרליהאוסטרליה • 2003: מאט וולש אוסטרליהאוסטרליה • 2005: רולנד סקומן דרום אפריקהדרום אפריקה • 2007: רולנד סקומן דרום אפריקהדרום אפריקה • 2009: מילוראד צ'אביץ' סרביהסרביה • 2011: סזאר סיילו ברזילברזיל • 2013: סזאר סיילו ברזילברזיל • 2015: פלורן מנודו צרפתצרפת • 2017: בן פראוד בריטניהבריטניה • 2019: קיילב דרסל ארצות הבריתארצות הברית • 2022: קיילב דרסל ארצות הבריתארצות הברית • 2023: תומאס צ'קון איטליהאיטליה • 2024: דייגו ריביירו פורטוגלפורטוגל |  |

 |